আসছে ‘দ্য একেন: বেনারসে বিভীষিকা’, চমক দিতে চলেছেন শাশ্বত

ওয়েব ডেস্ক: ওটিটি প্ল্যাটফর্মের পর এবার বড় পর্দায় আসতে চলেছে একেন বাবু (Eken Babu)। তবে এবার রহস্য উন্মোচন করতে চলেছে বেনারসের। আসতে চলেছে ‘বেনারসে বিভীষিকা’ (The Eken:Beneras E Bibhishika)। ছবির মুখ্য ভূমিকায় রয়েছেন অনির্বাণ চক্রবর্তী (Anirban Chakroborty)। তবে ‘বেনারসে বিভীষিকা’ তে রয়েছে বড় চমক! এই ছবির অন্যতম বড় চমক শাশ্বত চট্টোপাধ্যায় (Saswata Chatterjee)। তিনি ‘বহুরূপে’ ধরা দিচ্ছেন এই ছবিতে। ইতিমধ্যেই প্রকাশ্যে এসেছে অভিনেতার বিভিন্ন লুকের ছবি।

‘দ্য একেন: বেনারসে বিভীষিকা’ সিনেমায় মোট ৯টি লুকে ধরা দেবেন শাশ্বত। ইতিমধ্যেই সেই ন’টি লুক এসেছে প্রকাশ্যে।

কখনও তিনি ধরা দিয়েছেন পুলিশের বেসে, তো কখনও আবার গল্পের দাদু সাজে। আবার কখনও দালাল চরিত্রে দেখা যাচ্ছে তাঁকে। আবার কোন ছবিতে পার্শি লুকে ধরা দিয়েছেন তিনি। প্রত্যেক লুকেই রয়েছে চমক! জানালেন সিনেমার পরিচালক জয়দীপ মুখোপাধ্যায়।

৯টি লুকে ‘বেনারসে বিভীষিকা’য় ধরা দিয়েছেন শাশ্বত, তবে সবকটি চরিত্র সম্পর্কে এখনও খোলশা করা হয়নি।

আরও পড়ুন: প্রকাশ পেল ‘ভোগ’ এর ট্রেলার

দেখা মিলল পুলিশ চরিত্রে

পার্শি লুকে শাশ্বতকে সবচেয়ে পছন্দের পরিচালকের।

জয়দীপ জানান, ‘ শাশ্বতকে পার্শি লুকে সবচেয়ে বেশি মানিয়েছে’। পাশাপাশি এও জানান, শাশ্বতর প্রতিটি লুকেই রয়েছে বিশেষ চমক। তবে কী সেই চমক, বা কেমন হতে চলেছে সেই চমক তা ক্রমশ প্রকাশ্য। তবে শ্বাশতর এই ৯টি লুক মানুষের মনে বাড়াচ্ছে উৎসাহ।

দেখুন অন্য খবর