‘খাকি ২’ ওয়েব সিরিজে কিভাবে আছেন অভিনেতা সোহম চক্রবর্তী!

কলকাতা: ‘খাকি: দ্য বেঙ্গল চ্যাপ্টার'(‘Khaki: The Bengal Chapter’) অর্থাৎ ‘খাকি ২'(‘Khaki 2’) ওয়েব সিরিজের(Web Series) টাইটেল কার্ডে স্পেশাল থ্যাঙ্কস জানানো হয়েছে টলিউড অভিনেতা সোহম চক্রবর্তীকে(Sohom Chakraborty)। এই ওয়েব সিরিজে একগুচ্ছ নামী টলি অভিনেতারা কাজ করেছেন।
ইতিমধ্যেই এই ওয়েব সিরিজ ‘নেটফ্লিক্সে'(Netflix) প্রকাশ্যে আসার পর প্রসেনজিৎ চট্টোপাধ্যায়(Prasenjit Chattopadhya) থেকে শুরু করে জিৎ(Jeet),শাশ্বত চট্টোপাধ্যায়(Saswata Chattopadhya), পরমব্রত(Parambrata Chattopadhya) চট্টোপাধ্যায় ও আরো অনেকে দর্শকদের যথেষ্ট নজর কেড়েছে।
সোহম এই ওয়েব সিরিজে অভিনয় না করলেও লাইন প্রডিউসার(Line Producer) এর দায় দায়িত্ব অনেকটাই সামলেছেন তিনি ও তার টিম। কলকাতায় শুটিংকালে সুষ্ঠু ব্যবস্থা জন্য তিনি যথেষ্ট নজর দিয়েছিলেন। সোহম তার দারুন অভিজ্ঞতার কথা বর্ণনা করতে গিয়ে বলেছেন নীরজ পান্ডে(Neeraj Pandey) ও তার টিম আমাকে যথেষ্ট সম্মান দিয়েছেন। প্রখ্যাত বলিউড পরিচালক- প্রযোজক নীরজ পান্ডে এই ওয়েব সিরিজের অন্যতম প্রযোজক।

আরও পড়ুন:এবার ‘বস’ বেসে ধরা দেবেন সৌরভ?
অনেকেই মনে করছেন ‘খাকি ২’ এর সাফল্যের নেপথ্যে রয়েছেন টলিউডের আর এক অভিনেতা সোহম। পর্দায় যেমন টলিউডের অভিনেতারা সার্থক তেমনি পর্দার পিছনে থেকেও অভিনেতা সোহমের ভূমিকা কিছু কম নয়। তিনিও অন্যতম কারিগর। কলকাতার শিল্পীদের সঙ্গে যোগাযোগ,লোকেশন রেইকি, বিভিন্ন জায়গার প্রয়োজনীয় অনুমতি আদায় সবই করেছে সোহম ও তার দলের সদস্যরা। বলিউডে এই প্রথম কোন কাজে লাইন প্রডিউসার হিসেবে কাজ করার অভিজ্ঞতা সঞ্চয় করলেন সোহম চক্রবর্তী। সোহমের কাজে যথেষ্ট খুশি নীরজ পান্ডে। আর তাতেই আপ্লুত অভিনেতা সোহম। প্রসেনজিৎ এর আগে বলিউডে বেশকিছু কাজ করলেও এই প্রথম জিৎ কে সর্বভারতীয়স্তরে দেখা গেল। সকলকে ধন্যবাদ জানিয়েছেন সোহম। তাঁর মতে বাংলাকে জাতীয় স্তরে অনেকটাই এগিয়ে দেবে এই সিরিজ।

সোহমের কথায় তাকে অভিনয় করার কথা বলেছিলেন সিরিজের ক্রিয়েটর নীরজ পান্ডে। কিন্তু তিনি তা করেননি। মুম্বই এর কোন প্রযোজনার সঙ্গেই যুক্ত থাকেন নি কখনো। তাই এটাই করতে চেয়েছিলেন
শুধু মুখ দেখানোর জন্য মুম্বইয়ের কোন প্রজেক্টে তিনি কাজ করতে চান না। সোহম বিশ্বাস করেন তার জন্য একদিন ভালো চরিত্র তৈরি হবে।।
এই সিরিজের সাফল্যের পর সোহমের কাছে বলিউড থেকে বেশ কিছু কাজের প্রস্তাব আসতে শুরু করেছে।